**Tájékoztatás a Földfizikai és Űrtudományi Kutatóközpont (FI) belső visszaélés-bejelentési rendszeréről**

Az FI belső visszaélés-bejelentési rendszert működtet a jogsértések felderítése, megelőzése és felszámolása érdekében a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény előírásai szerint.

A belső visszaélés-bejelentési rendszerben európai uniós jogi aktusok tekintetében jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó információt lehet bejelenteni. A bejelentőrendszer nem fedi le egyéb panaszok kezelését.

A belső visszaélés-bejelentési rendszert az FI szervezetén belül a Titkárság-üzemeltetés szervezeti egység működteti. A bejelentő a bejelentést írásban vagy szóban teheti meg.
A szóbeli bejelentést személyesen lehet megtenni az FI mindenkori panaszkezelési felelősénél.

Személyes bejelentés esetén a szóbeli bejelentést – a személyes adatok kezelésére vonatkozó tájékoztatást követően – írásban rögzíteni kell és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a felvett jegyzőkönyv másodpéldányát bejelentőnek át kell adni. A szóbeli bejelentés írásba foglalásakor részletes és pontos jegyzőkönyv készül.

Az írásbeli bejelentés megtehető postai valamint elektronikus úton.

Postacím: Földfizikai és Űrtudományi Kutatóközpont

9400 Sopron, Csatkai E. u. 6-8

Elektronikus levelezési cím: panasz@epss.hun-ren.hu

Fontos, hogy a bejelentéshez adja meg nevét, elérhetőségét, a FI-vel fennálló jogviszonyát (munkaviszony, megbízási jogviszony, vállalkozási jogviszony), valamint írja le a jogsértést.

A vizsgálat valamennyi szakaszában minden bejelentés – természetesen a bejelentő személyazonossága is – szigorúan bizalmas adatként kezeltetik.

A bejelentés kivizsgálása mellőzhető, ha a bejelentést azonosíthatatlan vagy azt nem az erre jogosult személy tette meg, továbbá ha a bejelentés a bejelentő korábbi bejelentésével azonos tartalmú, valamint amennyiben a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.

Egyúttal felhívom a figyelmet a rosszhiszemű bejelentés következményeire. Eszerint, ha nyilvánvalóvá vált, hogy a bejelentő rosszhiszeműen, valótlan adatot vagy információt közölt és

* ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni,
* alappal valószínűsíthető, hogy másnak jogellenes(en) kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére át kell adni.

Az visszaélés-bejelentési rendszerének működési keretei az FI Visszaélés-bejelentési Szabályzatában kerültek szabályozásra.

Sopron, 2023. …………

Dr.Wesztergom Viktor László

 igazgató